Ryk Neethling ontken dwelmgebruikRyk Neethling. Foto: Facebook TimesLive berig dat Beard (30) in haar outobiografie, In the Water They Can’t See You Cry, beweer dat sy en Neethling tydens hul verhouding onder meer ecstacy, kokaïen en acid gebruik het. Beard sê sy kon by tye nie die gevegte waartydens hulle op mekaar geskreeu het hanteer nie en dat sy haarself begin sny het. Beard en Neethling het by die Universiteit van Arizona ontmoet en het in 1999 begin uitgaan. Hul verhouding het glo na die Olimpiese Spele in Athene in 2004 verbrokkel. Neethling ontken egter ten sterkste dat hy dwelms gebruik het. “Soos ek in my boek Chasing the Dream vertel het, was die verhouding stormagtig. Ek was egter verstom om te hoor van die inhoud rakende my in haar nuwe boek.” Neethling sê hy het nog nooit ŉ dwelmtoets gedop nie. “Dit moet genoem word dat internasionale atlete dikwels aan dwelmtoetse onderwerp word. Ek het elkeen van die amper 200 bloed- en urinetoetse wat ek in my loopbaan aan onderwerp is, geslaag.” Lees meer hier.